Doi pădurari din Botoșani au fost bătuți până au ajuns la spital de șase tineri aflați pe ATV-uri. Incidentul șocant a avut loc în zona pădurii de la Agafton.
Bătăușii cu cagule pe față s-au năpustit cu o ploaie de lovituri asupra pădurarilor, drept răzbunare că aceștia au îndrăznit să îi atenționeze că accesul în zonă este interzis.
Unul dintre scandalagii a furat telefonul pădurarilor care le filma ATV-urile. Polițiștii au deschis un dosar penal.